દેશમાં અત્યારે આર્થિક કૌભાંડો ગાજી રહ્યાં છે. સૌથી લેટેસ્ટ ઉમેરો નિરવ મોદીનું કૌભાંડ છે. ચોરે ને ચૌટે તેની ચર્ચા ચાલે છે. સોશિયલ મીડિયા પર તેને લગતા અસંખ્ય મેસેજીસ ઠલવાઇ રહ્યા છે. નરેન્દ્ર મોદી સરકારના સમર્થકો એ મતલબના મેસેજીસ ઠાલવી રહ્યા છે કે આ તો મોદી સરકાર સત્તા પર છે એટલે જ આ કૌભાંડ બહાર આવી શકયું અને આ જ સરકારની ઇચ્છા શકિત છે એટલે આ કૌભાંડમાં પૂરતી તપાસ પણ થશે અને બેન્કોના પૈસા રિકવર થશે. જોકે, સરકારની તપાસ એજન્સીઓની વર્તમાન હાલતને જોતાં આવી આશાઓ તદ્દન પોકળ જણાઇ રહી છે.